Eskom mors lelik met ons | Netwerk24
Die topspeurder wat bekendheid verwerf het nadat hy die vermoorde Matie-student Hannah Cornelius se moordenaars help vang het en ook Henri van Breda en Jason Rohde help vastrek het, het Maandag in die hof in Franschhoek verskyn.
Daar was Maandagoggend in die middernagtelike ure nóg 'n plaasaanval in Malmesbury in die Wes-Kaap nadat die polisie ses verdagtes die naweek in verband met 'n ander plaasaanval Saterdag aangekeer het.
Griekwas kan CB omhoog hou, sê Von Hoesslin
Daar is geen rede hoekom Griekwas nie oor 'n rapsie meer as twee weke as Curriebeker-kampioen gekroon kan word nie, sê die oud-Springbok Dave von Hoesslin.
Goue Daryl Impey maak wéér so in fietstoer
Die Suid-Afrikaanse fietsryer Daryl Impey het Sondag die Tsjeggiese toer gewen. Dit is oor vier skofte beslis.
Vossies wen Plaat in stryd van binnesenters
Die Hoërskool Ben Vorster het net-net genoeg skietgoed gehad om Saterdag 'n 14-man span van Hoërskool Eldoraigne te troef in die eindstryd van die Virsekerbeker se Plaat-kompetisie.
Oppas vir dié 'belegging' met 230%-opbrengs
Hou eerder verby 'n "beleggingsgeleentheid in studentebehuising" wat 'n netto opbrengs van 230% beloof, sê die Gedragsowerheid vir die Finansiële Sektor.
Slegs ses dae voor betaaldag kon Denel nie Maandag bevestig of hy sy nagenoeg 3 700 werknemers se volle salaris vir Augustus betyds gaan betaal nie.
Lede van GEPF-stiefkind wag maande vir verhoging
Meer as 2 000 pensioentrekkers van universiteite en navorsingsrade moes vyf maande lank vir hul verhogings wag.
Eskom mors lelik met ons
Deur Pierre Geldenhuys, Bloemfontein 12 Februarie 2019 00:00
Ek ploeg deur Januworry met 'n swaar hart. My restaurantklante het nie geld ná die lekker Desember nie.
Ek luister aandagtig na die staatsrede en my hoop op 'n beter Suid-Afrika skiet die hoogte in. Alhoewel ons president nie die Driehoek-kinders in sy staatsrede noem nie, het hy darem die vorige week gesimpatiseer.
Die naweek sien ek nêrens 'n berig dat Eskom sukkel of beurtkrag 'n moontlikheid is nie. Tot my skok sien ek Sondag beurtkrag word van 13:00 af ingestel.
Ons kragopwekker is gesteel en nou huur ons maar een. Al die verhuringsplekke is toe . . . Wat nou?
Ek bekommer my die hele middag, want die restaurant is geskeduleer om van 18:00 tot 20:30 sonder krag te wees. Dit is ons heel besigste tyd op 'n Sondag.
Klokslag om 16:00 gaan die krag, volgens die skedule, by my huis af.
Die restaurant sal maar van 18:00 af gesluit moet word, want ek kan nie 'n kragopwekker kry nie en dit gaan nie help om eers om 20:30 weer oop te maak nie.
My moed is in my skoene.
Wel, 18:00 kom en gaan. Die krag bly aan en ons is tot 23:30 oop.
My hele Sondag is egter verwoes deur gewetenlose diewe wat bang is vir verandering by Eskom.
Elke keer as hulle nie hul sin kry nie, gooi hulle 'n vloermoer en gooi hulle sommer die uitskopskakelaars saam af.
Hoe op aarde besef jy skielik op 'n Sondag beurtkrag is nodig?
Jy weet tog sekerlik van minstens Vrydag af al dat jy 55 miljoen mense gaan verontrief.
Kan jy nie maar net die eerbare(?) ding doen en Vrydag die nasie waarsku wat jy beplan vir Sondag nie?